**CONTINUEM VIATJANT...**

Bon dia nens i nenes.

Avui us volem proposar una feina de medi social molt interessant i entretinguda.

Haureu de fer un lapbook o tríptic sobre una ciutat o un país que us agradi. El que vosaltres vulgueu de tot el món. També podeu aprofitar la feina que vau fer amb el google earth la setmana passada i triar un dels països que vau visitar.

A més a més d’estar treballant el medi social, fareu treball d’investigació i recerca i també manualitats. Serà molt divertit!!!

Es tracta de que ens feu de guies turístics per aquesta ciutat o país que hagueu escollit. Així, haureu de posar informació útil pel viatger per tal que conegui bé la ciutat.

Informació que haurà de portar aquest lapbook:

* idioma que es parla
* costums culturals
* monuments més importants
* menjar típic
* moneda que es fa servir
* ball típic
* persones famoses o importants

Ho podeu fer amb cartolina, fulls de color, fulls blancs,...el que tingueu per casa. I per omplir-lo podeu fer servir fotos, fotocòpies, dibuixos,...o una mica de tot.

També podeu fer-lo utilitzant les eines informàtiques que heu aprés a l’escola o durant aquests dies.

El més important és que li poseu moltes ganes i imaginació.

Aquí us deixem uns exemples per tal que us fixeu, però recordeu ser creatius i gaudir de la feina.



Per realitzar aquesta feina tant complerta, tindreu dues setmanes de temps. És a dir, teniu temps per fer-la fins el dia 7 de juny.



